ทางไปเชียงใหม่ จะผ่านลำปางด้วย
เราก็ค้นใน wongnai เลย ว่ามีร้านขนมอะไรเด็ดๆ จะได้แวะ
เปิดมา ก็เจอร้านนี้เป็นร้านแรกเลย
อ่านรีวิว ดูรูปแล้วก็อยากชิมมาก
ร้านหาไม่ยาก ออกทางคู่ขนาน ก่อนถึงเซนทรัล ลำปางนิดเดียว
จอดรถหน้าร้านเลย
ดูจากภายนอก คือร้านแคบมาก
เข้ามาในร้านปุ๊บ ก็แคบจริงๆ
เข้าประตูมา จะมีตู้เค้กและเคาน์เตอร์อยู่ทางขวามือ
เค้กวันที่เราไป หน้าตาใช้ได้ แต่ไม่มีตัวเด็ดๆ ที่หน้าตาน่ารักๆ เหมือนในรีวิวเลย (ช่วงบ่ายๆ เค้กไม่เต็มตู้ สงสัยใกล้หมด)
เราเลือกสั่งมาลองทาน 2 ชิ้น
เป็น blueberry mousse (89฿) กับ white chocolate green tea (89฿)
เครื่องดื่มสั่ง caramel choco lava (80฿) กับชาพีชเย็น (80฿)
คือชา รสชาติมาตรฐาน twinings tea อยู่แล้ว ข้ามไป
Caramel choco lava คืออะไร รสชาติปะแล่มๆ ส่วนตัวเราไม่ชอบเลย มันแปลกๆ ชอคไม่เข้นข้นเลยด้วย ดูดไป2ที เสียดายมาก
เค้ก 2 ชิ้นที่สั่ง เนื้อเค้กนิ่มดี แต่เราว่ามันก็ไม่ได้อร่อยโดดเด่นมาก
ชิ้นที่เป็น green tea คือค่อนข้างจืด
ราคาค่อนข้างแพง
ร้านมีให้เลือกนั่ง 2 ชั้น
สั่งเสร็จก็ไปเลือกที่นั่ง เราลองเดินขึ้นไปชั้น2 คือว่างโต๊ะเดียว และให้ความรู้สึกอึดอัด แอร์เหมือนไม่เย็น 
ห้องน้ำก็อยู่ชั้นบน มีห้องเดียว กลิ่นไม่ค่อยดี
เราเลยลงมานั่งชั้นล่าง โล่งกว่า เย็นกว่า
แต่เก้าอี้ ก็นั่งไม่ค่อยสบาย
ทานเสร็จ ลุกไปจ่ายเงิน
ที่ร้านจะมีป้ายโปรโมชั่นเยอะแยะ
เราเลยเลือกถามของทรู และบัตร KTC
พนักงานผู้หญิงแจ้งว่า หากจ่ายด้วยบัตร KTC จะลด 10% ทุกรายการ
เราก็เออ สะดวกดี ไม่ต้องกดทรูหรือ wongnai อีก
แต่พนักงานคนนี้ ดันคิดเงิน รูดบัตร กดที่คอมไม่เป็น เรียกพนักงานผู้ชายมาคิดแทน
พอเค้าปริ้นสลิปออกมาให้เราเซ็น
เราดูแล้วราคานี่มันไม่ได้ลด เลยถามว่า นี่ลดแล้วหรอ
เค้าตอบว่า จะลดก็ต่อเมื่อทานเค้กครบ 300฿ ขึ้นไป
เราก็ไม่ยอม พูดเลยว่าอ่าว พนักงานผู้หญิงไม่ได้พูดแบบนี้หนิ
ปริ้นสลิปมาใหม่ได้มั้ย จะกดส่วนลดทรูแทน
พนักงานผู้ชายบอก ไม่ได้
เราเงียบ
เค้าเลยบอก จะแถมเค้กให้กลับบ้าน 1 ชิ้น แล้วเค้าก็รีบแพคใส่กล่องให้เรา
สรุป ไม่ประทับใจกับการมาร้านนี้เลย
คนอื่นเจอมาดียังไง
แต่กับเราไม่เลย
ยาวไปหน่อย แต่อยากระบายเรื่องที่เจอมากับตัว
เพื่อนๆที่จะไปทาน ก็เผื่อใจไว้บ้าง ไม่ได้ดีมากก แบบที่คิดเสมอไปค่ะ